да бъдат наложени с обратно действие за период от 9 месеца. EFDA и двама вносители изразиха несъгласие с това становище и заявиха, че правните условия за налагане на мита с обратно действие не са изпълнени, като се има предвид, че не са били наложени временни мерки. Един вносител заяви, че митата не следва да се налагат с обратно действие, тъй като това би било в противоречие с правния принцип на оправданите правни очаквания.
 (595)
 Съдебната практика на Общия съд и на СТО, цитирани от EIFI, не подкрепят тълкуването му, че налагането на временни мерки не е условие за събирането на мита с обратно действие. И двата случая са ограничени до тълкуването на съществените условия, необходими за събирането на мита с обратно действие, предвидени съответно в член 10, параграф 4 от основния регламент и член 10.6 от Антидъмпинговото споразумение на СТО. Съответните фактически обстоятелства също така са различни и в двата случая, където, за разлика от настоящото разследване, са били наложени временни мита и следователно въпросът за неналагането на временни мерки не е бил разгледан. Поради това твърдението беше отхвърлено.
 (596)
 След окончателното разгласяване EIFI повтори твърдението си, че митата следва да се наложат с обратно действие, като изтъкна, че всички правни условия съгласно член 10, параграф 4 от основния регламент са изпълнени и че налагането на временни мерки не е критерий съгласно този член. В подкрепа на това твърдение не бяха предоставени допълнителни доводи и поради това то беше отхвърлено по причините, изложени в съображение 595.
 9. ОКОНЧАТЕЛНИ МЕРКИ
 (597)
 Върху вноса на скрепителни елементи с произход от Китай следва да се наложат окончателни антидъмпингови мерки в съответствие с правилото за по-ниското мито, предвидено в член 9, параграф 4 от основния регламент. Размерът на митото следва да се определи на равнището на по-ниския от двата маржа — този на дъмпинга и този на вредата.
 (598)
 Поради това ставките на окончателното антидъмпингово мито, изразени като процент от цената CIF на границата на Съюза, без платено мито, следва да бъдат, както следва:
 Дружество
 Дъмпингов марж
 Марж на вредата
 Окончателно антидъмпингово мито
 Jiangsu Yongyi Fastener Co., Ltd.
 22,1 %
 79,0 %
 22,1 %
 Ningbo Jinding Fastening Piece Co., Ltd.
 46,1 %
 85,3 %
 46,1 %
 Wenzhou Junhao Industry Co., Ltd.
 48,8 %
 125,0 %
 48,8 %
 Други оказали съдействие дружества, изброени в приложението
 39,6 %
 94,0 %
 39,6 %
 Всички други дружества
 86,5 %
 196,9 %
 86,5 %
 (599)
 Индивидуалните ставки на антидъмпинговото мито за дружествата, посочени в настоящия регламент, бяха установени въз основа на констатациите от настоящото разследване. Поради това те отразяват установеното по време на разследването положение по отношение на тези дружества. Тези ставки на митото се прилагат изключително за вноса на разглеждания продукт с произход от засегнатата държава, произведен от посочените правни субекти. Вносът на разглеждания продукт, произведен от всяко друго дружество, което не е изрично посочено в постановителната част на настоящия регламент, включително от субекти, свързани с изрично посочените, следва да се облага със ставката на митото, приложима за „всички други дружества“. Индивидуалните ставки на антидъмпинговото мито не следва